
РЕПУБЛИКА  БЪЛГАРИЯ
МИНИСТЕРСКИ  СЪВЕТ
Проект

ПОСТАНОВЛЕНИЕ№ .............
от .................................. година

ЗА ИЗМЕНЕНИЕ И ДОПЪЛНЕНИЕ НА ПОСТАНОВЛЕНИЕ № 494 НА МИНИСТЕРСКИЯ СЪВЕТ ОТ 2024 Г. ЗА ОПРЕДЕЛЯНЕ НА ПРАВИЛА ЗА ПРИЛАГАНЕ НА ПОДХОДА „ВОДЕНО ОТ ОБЩНОСТИТЕ МЕСТНО РАЗВИТИЕ“ ЗА ПЕРИОДА 2021 – 2027 Г. (OБН., ДВ, БР. 1 ОТ 2025 Г.; изм. и доп., бр. 10 от 2026 г.)

МИНИСТЕРСКИЯТ СЪВЕТ
ПОСТАНОВИ:

§ 1. В чл. 39 се правят следните изменения:
1. В ал. 5 думата „конкурс“ се заменя с „процедура“, а „Постановление № 23 на Министерския съвет от 2023 г.“ с „ПМС № 23 от 2023 г.“ 
2. В ал. 9 думите „Постановление № 23 на Министерския съвет от 2023 г.“ се заменят с „ПМС № 23 от 2023 г.“

§ 2. В чл. 40, ал. 1 абревиатурата „ДФЗ“ се заличава.

[bookmark: to_paragraph_id48202870]§ 3. В чл. 41, ал. 1 съкращението „ДФЗ“ се заменя с „УО на СПРЗСР“ и думите „реда ЗУСЕФСУ и на Постановление № 23 на Министерския съвет от 2023 г.“ се заменят с „реда на ЗУСЕФСУ и на Глава втора, раздел Раздел I „Оценяване на проектни предложения чрез подбор“ от ПМС № 23 от 2023 г.“.

§ 4. Член 42 се изменя така: 
Чл. 42. (1) Въз основа на извършената проверка за административно съответствие и допустимост комисията по чл. 39, ал. 1, назначена от УО на ПМДРА изготвя списък на проектните предложения, които не се допускат до техническа и финансова оценка. В списъка се посочват и основанията за недопускане. Списъкът се публикува на интернет страницата на съответната МИРГ и в ИСУН, а за недопускането се съобщава на всеки от кандидатите, включени в него, по реда на чл. 22, ал. 3 от ЗУСЕФСУ.
(2) Когато при проверката по ал. 1 се установи липса на документи и/или друга нередовност, комисията изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.
(3) Кандидат, чието проектно предложение е включено в списъка по ал. 1, може писмено да възрази пред УО на ПМДРА в едноседмичен срок от съобщаването.
(4) Ръководителят на УО на ПМДРА се произнася по основателността на възражението в едноседмичен срок от получаването му, като:
1. връща проектното предложение за техническа и финансова оценка;
2. прекратява производството по отношение на кандидата.

§ 5. В чл. 43 се правят следните изменения и допълнения:
1. В ал. 1 и 3 думите „изпълнителния директор на ДФЗ“ се заменят с „ръководителя на УО на СПРЗСР“.
2. В ал. 4 след съкращението „МИРГ“ се добавя „в срока по ал. 1 или докладът не е изпратен в срока по ал. 3“, а съкращението „ДФЗ“ се заменя с „УО на СПРЗСР“.

§ 6. Член 44 се изменя така:
„Чл. 44. (1) Управляващият орган на СПРЗСР/УО на ПМДРА извършва проверка за спазване на процедурата за подбор на проекти от МИГ/МИРГ и проверка на оценените проектни предложения за съответствие с изискванията за допустимост на стратегията, както и на извършената оценка на проектите по чл. 38, ал. 2. 
(2) По преценка на УО на СПРЗСР проверката по ал. 1 може да бъде извършена на извадков принцип, като същата може да включва произволно избрана част и основана на риска част съгласно чл. 60 от Регламент (ЕС) 2021/2116 на Европейския парламент и на Съвета от 2 декември 2021 година относно финансирането, управлението и мониторинга на общата селскостопанска политика и за отмяна на Регламент (ЕС) № 1306/2013 (OB, L 435, 6.12.2021 г.), (Регламент (ЕС) 2021/1060). По преценка на УО на ПМДРА проверката по ал. 1 може да бъде извършена на извадков принцип въз основа на оценка на риска. Определянето на проектите за проверка се извършва съгласно методика за определяне на рискови фактори, одобрена от ръководителя на УО на ПМДРА.
(3) Проверките по ал. 1 се извършват от комисия, определена със заповед на ръководителя на УО на СПРЗСР/УО на ПМДРА, в която може да бъдат включени и външни оценители по чл. 14 от ПМС № 23 от 2023 г., с които се сключва договор. 
(4) Срокът за извършване на проверките по ал. 1 е до четири месеца от получаването на доклада по чл. 43, ал. 1. Срокът може да бъде удължен със заповед на ръководителя на УО на СПРЗСР/УО на ПМДРА при наличие на множество проекти и невъзможност за завършване на оценката в срок.
(5) При извършване на проверките по ал. 1 и установяване на нередовности и несъответствия комисията по ал. 3 информира МИГ/МИРГ чрез ИСУН за тяхното отстраняване. 
(6) Въз основа на констатациите на комисията МИГ/МИРГ извършва необходимите действия за отстраняване на установените несъответствия. За изготвянето на коригиран/нов доклад се прилага чл. 43.
(7) Проверките по ал. 1 завършват с доклад до ръководителя на УО на СПРЗСР/ръководителя на УО на ПМДРА. 
(8) В 10-дневен срок от получаването на доклада по ал. 7 ръководителят на УО на СПРЗСР/ръководителят на УО на ПМДРА одобрява със заповед проведената процедура за подбор или връща доклада за провеждане на оценяването от етапа, в който са допуснати нарушения. 
(9) Ръководителят на УО на СПРЗСР/ръководителят на УО на ПМДРА издава мотивирана заповед за неодобрение на процедура, когато е налице нарушение на европейското или националното законодателство или на административен акт, регламентиращ условията и реда за провеждането й, и когато същото не е отстранено по реда на ал. 6. Заповедта може да бъде обжалвана по реда на Административнопроцесуалния кодекс.
(10) Ръководителят на УО на СПРЗСР/ръководителят на УО на ПМДРА издава мотивирано решение, с което отказва предоставяне на безвъзмездна финансова помощ по реда на чл. 38 от ЗУСЕФСУ, което подлежи на оспорване по реда на чл. 27, ал. 1 от ЗУСЕФСУ.
(11) Ръководителят на УО на СПРЗСР издава решение за предоставяне на безвъзмездна финансова помощ по проекти, финансирани от СПРЗСР по реда на 
чл. 37, ал. 1 от ЗУСЕФСУ.
(12) Одобряването на проекти по стратегиите, финансирани от ПМДРА, се обективира с административен договор за предоставяне на безвъзмездна финансова помощ, сключен между УО на ПМДРА, МИРГ и одобрения кандидат.“

§ 7. В чл. 45 се правят следните изменения:
1. В ал. 1 думите „Държавен фонд „Земеделие“ се заменят с „Управляващият орган на СПРЗСР“, а думите „ал. 6 – 8“ се заменят с „ал. 7 – 9“. 
2. Алинея 2 се изменя така: 
„(2) При одобрен оценителен доклад кандидатите, чиито проектни предложения са предложени за финансиране се поканват да представят в 10-дневен срок на МИГ/МИРГ необходимите документи за проверка и сключване на административния договор.“
3. В ал. 3 изречение първо се изменя така: „Кандидатът подписва административен договор в 30-дневен срок от уведомяването за одобрение на проектното предложение.“
4. В ал. 5 съкращението „ДФЗ“ се заменя с „УО на СПРЗСР“, а цифрата „7“ се заменя с „9“.
5. В ал. 6 цифрата „7“ се заменя с „9“.
6. Създава се ал. 7:
„(7) Изменение и/или допълнение на административен договор по ал. 3 се сключва след предоставяне на становище от МИГ/МИРГ до управляващия органа на СПРЗСР/ПМДРА, заявление с мотивите на бенефициента и съответните документи.“

§ 8. Създава се нов чл. 45а:
„Чл. 45а. Функции на УО на СПРЗСР по този раздел могат да бъдат делегирани на ДФЗ със споразумение, което се одобрява от министъра ва земеделието и храните.“

§ 9. Досегашният чл. 45а става чл. 45б.

§ 10. Член 46 се изменя така:
„Чл. 46. (1) Изпълнението на проектите, финансирани от ЕЗФРСР се контролира от ДФЗ. 
(2) Управляващият орган на СПРЗСР изпраща на ДФЗ информация за договорените средства.
(3) Управляващият орган на ПМДРА осигурява на ДФЗ необходимата документация и информация за изпълнението на функциите, делегирани в споразумение за делегиране на функции по прилагане на ПМДРА.
[bookmark: to_paragraph_id38743135][bookmark: to_paragraph_id51957209](4) Плащането по проектите към стратегия за ВОМР се извършва от ДФЗ, като за проектите, финансирани от ЕЗФРСР се прилага редът по Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители (обн., ДВ, бр. 48 от 2018 г.). 
(5) Мониторинг за изпълнение на проектите, получили финансиране, се извършва от ДФЗ.
(6) Държавен фонд „Земеделие“ има право да извършва проверки по букви „iii“, „iv“ и „vi“ от раздел 2 „Контролни дейности“, т. А „Процедури по одобряване на заявленията“ от Приложение № I към Делегиран регламент (ЕС) 2022/127.“
(7) Изпълнителният директор на Държавен фонд „Земеделие“ със заповед утвърждава правила за определяне на размера на подлежащата на възстановяване финансова помощ от ЕЗФРСР, установена в резултат на проверки след плащания, при установено неспазване на правото на Европейския съюз, националната нормативна уредба и сключения административен договор или издадения административен акт. Заповедта и правилата се обнародват в официалния раздел на „Държавен вестник".

§ 11. В допълнителните разпоредби, в § 1а след думата „Земеделие/“ се добавя „Ръководителят на УО на СПРЗСР/“.

МИНИСТЪР-ПРЕДСЕДАТЕЛ:
РУМЕН РАДЕВ

ГЛАВЕН СЕКРЕТАР НА МИНИСТЕРСКИЯ СЪВЕТ:
КАМЕЛИЯ НЕЙКОВА

ЙОЛИТА ВЛАЕВСКА-КИРОВА

ДЕСИСЛАВА ПЕТРОВА

